Veprinac

**Veprinac** (čakavski **Leprinac;** prethodno **Bernardova,** tal. *Veprinaz, Apriano*), srednjovjekovni gradić u Istri u sastavu Opatije u Primorsko goranskoj županiji koji obuhvaća sledeća naselja: Andretići, Balači, Boni, Falalelići, Gašparići, Guštići, Katinići, Kolavići, Lučetići, Pehji, Perinići, Slavići, Stari Grad, Šimetići, Škofi, Špadići, Travičići, Tumpići, Vas, Vedež, Vlašići, Zagrad, Zatka i Zubinići.

## Historija

## Stanovništvo
U Veprincu živi 981 stanovnik prema popisu stanovnika iz 2011. godine, a od toga 516 ženskih osoba i 465 muških.

## Zemljopis i klima
Veprinac je smješten na obroncima Učke, povrh Opatije. Zaštićen je planinama od bure i izvrstna je alternative za odabir prenoćišta umjesto u centru Opatije. Šetnice za Opatiju i za Park Prirode Učka nude šetačima i planinarima ljepote kraškog i mediteranskog bilja.  Klima je submediteranska a padaline te oblačnih dana u godini ima više nego u južnijim predjelima Jadrana.

## Spomenici i znamenitosti
* Gradska vrata: Neobična gradska vrata s tri otvora u sklopu zgrade komuna, "Komunščice" nalaze se kraj starog kaštela danas privatni stan i izložbeni prostor. Kroz gradska vrata prolazi široki, kamenom popločeni put, koji se račva unutar naselja i vodi kamenim stubama prema najvišoj točki mjesta gdje je smještena župna crkva sa zvonikom.
* Župna crkva sv. Marka je srednjovjekovna građevina (1572. ) s odvojenim zvonikom.  Prema Kobleru gradnja župne crkve pada u 14. st., u vrijeme grofova Devinskih, kada župnu crkvu Veprinca daje izgraditi Ana Stell (Elizabetta Devinska) koja je u Veprincu živjela, te je 1405. pohranjena u riječkoj katedrali. 1680. godine je obnovljena i potpuno barokizirana. Sljedeća je obnova crkve bila 1849. a posljednja 2008.U crkvi su renesansno – barokne korske klupe rustične obrade, kao značajan Zirerov primjerak drvorezbarstva. Veprinac nije imao gradskih utvrda nego obrambeni vrh  - akropolski obzidani platou gdje se vjerojatno nalazila prehistorijska tvrđava a danas crkva svetog Marka. Crkva i zvonik, te malo groblje, okruženi su zidom i ostacima fortifikacija. Od dviju obrambenih kula jedna je pretvorena u zvonik 1866. godine a od druge ostale su samo dvije visoke zidine. Izvan ovih zidina na Brituhu nalazi se i stara porušena vojarna.
* Brituh: to je vidikovac iz kojeg se može uživati u predivnoj panorami kvarnerskog zaljeva. Vidi se od Kraljevice pa do otoka Cresa. Na Brituhu su izloženi srednjovjekovni kameni stol ili oltar i ostaci maslinovog toša. Jednom su se tu nalazile dve bombarde za kontrolu male lučice gdje se danas nalazi kupalište Slatina u Opatiji.  Danas je u planu grada Opatije renovirati ovo mjesto.
* Crkvica sv. Ane: jednobrodna crkvica s lopicom i zvonikom na preslicu, neraščlanjenog, ravnog začelja. Na zaglavnom kamenu portala isklesan je grb, a u bočnom zidu ugrađena je kamena ploča s grbom, glagoljskim natpisom i 1442. godinom. U unutrašnjosti, na sjevernom zidu uočeni su tragovi fresaka. Nalazi se u Starom Gradu.
* Crkvica sv. Marije: prema obliku slična je crkvici Sv. Ane, te se vremenski također sa njom vjerojatno podudara iako izgleda da temelji ove crkvice su najstariji u Veprincu. Nalazi se u Starom Gradu.
* Crkvica sv. Jelene: prema obliku slična je crkvici Sv. Ane no novijeg je datuma. Nalazi se kraj javnog igrališta na račvanju ceste za Stari Grad i Tumpići.

## Kultura i događanja
U Veprincu djeluju više kultruno sportskih udruga:
* Kulturno društvo 'Leprinac' – pjevački zbor 
* Speleološka udruga Spelunka
* Udruga mladih i građana Leprinac
Dani proslave su
* Dan Svetog Marka
* Dan Svete Ane
* 1 maj praznik rada

## Obrazovanje
* Osnovna škola Veprinac – područnica Osnovne škole "Rikard Katalinić Jeretov" Opatija

## Sport
U Veprincu postoje jedno veće I manje igralište u Starom Gradu. Veliko je igralište nove tvorevine sa malim parkingom, ograđeno je i dio je prilagođen mlađima. Malo igralište za djecu nalazi se uz školu. Na relaciji Zatka – Stari Grad nalazi se također terensko igralište za nogomet zvano Staja jer su tu logorovali (stajali) Romi krajem 19. i početkom 20. Stoljeća.

## Značajne osobe
*

## Reference